การทำให้ตัวเองมั่นใจ การเลือกวิธีของคุณ การบอกแฟนของคุณ
ก่อนที่คุณจะบอกว่าคุณรักเขา คุณต้องรู้ความรู้สึกที่แท้จริงของตัวเอง คุณรู้สึกท่วมท้นอย่างเฉียบพลันหรือคุณค่อยๆ รักเขาเมื่อเวลาผ่านไป? โดยทั่วไปความหลงคือสิ่งที่เกิดขึ้นอย่างรวดเร็วในขณะที่รักแท้ก่อตัวขึ้นตามกาลเวลา  คุณต้องรู้จักใครบางคนเป็นอย่างดีก่อนที่คุณจะบอกรัก ถ้าคุณคบกันอย่างน้อย 3 เดือนและคุณทะเลาะกันเล็กน้อย คุณก็อาจจะเข้าใจได้ดีขึ้นว่าแฟนของคุณเป็นอย่างไร ถ้าคุณเพิ่งคบกัน 2-3 สัปดาห์และทุกอย่างดูสมบูรณ์แบบ คุณก็อาจจะแค่หลงและไม่ได้รักเขา คุณควรเก็บความรู้สึกไว้กับตัวเองจนกว่าคุณจะแน่ใจว่าคุณรักเขาจริงๆ การบอกรักเขาเร็วเกินไปในความสัมพันธ์อาจจะทำให้เขากลัวถ้าเขาไม่ได้รู้สึกแบบเดียวกัน แฟนของคุณอาจจะรู้สึกแบบเดียวกันแต่ยังไม่ได้บอกคุณ ถึงแม้ว่าเขายังไม่ได้บอกคุณแต่การกระทำของเขาอาจจะแสดงสิ่งที่เขารู้สึก ผู้ชายมักจะแสดงความรู้สึกผ่านทางการกระทำมากกว่าคำพูด นึกถึงความสัมพันธ์เพื่อดูว่าเขาได้พยายามส่งสัญญาณให้คุณหรือไม่ ถามตัวเองด้วยคำถามเหล่านี้   เขาให้คุณเป็นคนสำคัญหรือไม่? เขาเอ่ยชื่อคุณเมื่อเขาพูดถึงแผนการและเป้าหมายในอนาคตหรือไม่? คุณเคยเจอคนที่สำคัญในชีวิตของเขาหรือยัง (เช่น ครอบครัว เพื่อน เพื่อนร่วมงาน)? ถ้าการกระทำของเขาบอกว่าเขาใส่ใจคุณ เขาอาจจะไม่กลัวความรู้สึกอันแรงกล้าที่คุณมีต่อเขา เขาใช้คำว่า “เรา” แทนคำว่า “ผม” หรือเปล่า? เขาพยายามดูแลคุณและทำให้คุณยิ้มได้ตลอดหรือไม่? เขาแสดงความรักหรือเปล่า? เขากอด จูบ และจับมือคุณหรือไม่? ถ้าเขาแสดงออกว่าเขารักคุณ เขาอาจจะไม่กลัวที่คุณระบายความรู้สึก ถ้าการกระทำของเขาไม่ได้บอกว่าเขารักคุณ คุณก็ไม่ควรบอกรักเขา คุณควรพูดว่า “ฉันรักเธอ” เมื่อคุณหมายความแบบนั้นจริงๆ คุณไม่ควรพูดสิ่งนี้เพื่อรู้สึกมั่นใจในความสัมพันธ์หรือเพื่อได้ยินเขาพูดสิ่งเดียวกันกลับมา   ห้ามใช้คำนี้เพื่อลวงหลอกเขา ทำให้เขาอยู่กับคุณ หรือแก้ไขข้อผิดพลาดที่คุณก่อ  เหตุผลที่ดีที่สุดเพื่อพูดว่า “ฉันรักเธอ” คือคุณไม่สามารถเก็บมันไว้กับตัวเองอีกต่อไปและคุณอยากให้เขารู้ว่าคุณรู้สึกอย่างไร การพูดว่า “ฉันรักเธอ” อาจจะเปลี่ยนแปลงความสัมพันธ์ คุณต้องพร้อมสำหรับสิ่งนี้ ถึงแม้ว่าคุณพร้อมที่จะพูดว่า “ฉันรักเธอ” แต่แฟนของคุณอาจจะไม่พร้อม สิ่งนี้ไม่ได้แปลว่าเขาไม่ใส่ใจคุณหรือเขาจะไม่มีวันรักคุณ มันแค่แปลว่าเขาไม่ได้รู้สึกแบบเดียวกับคุณในตอนนี้ ลองนึกว่าคุณจะทำอย่างไรถ้าเขาไม่พูดสิ่งนี้กลับมา  ถ้าเขาไม่ได้รู้สึกแบบเดียวกัน คุณอาจจะรู้สึกถูกปฏิเสธหรือไม่แน่ใจเกี่ยวกับความสัมพันธ์ ถ้าคุณรู้สึกว่าคุณจะใจสลายถ้าเขาไม่ได้รักคุณเหมือนที่คุณรักเขา คุณก็ยังไม่ควรบอกรักเขา ถ้าคุณรักเขา คุณอาจจะเคยแบ่งปันความรู้สึกและข้อมูลส่วนตัวของคุณกับเขามาก่อน สถานการณ์แบบไหนที่ได้ผลดีที่สุดเมื่อคุณสื่อสารข้อมูลอย่างนี้ คุณคุยกันทางโทรศัพท์หรือส่งข้อความ? คุณคุยกันในช่วงที่ไปออกเดทหรือเปล่า? คุณชอบคุยกันแบบสบายๆ และเป็นธรรมชาติหรือไม่?   มันไม่มีวิธีที่ถูกหรือผิดเพื่อบอกรักเขา คุณจะไม่ทำให้เขากลัวถ้าคุณใช้วิธีที่เขายอมรับได้ ถ้าคุณกังวลกับการคุยกับเขาต่อหน้าก็ควรให้การ์ดหรือจดหมายที่ระบายความรู้สึกของคุณ สิ่งนี้จะให้เวลาเขาเพื่อกลั่นกรองสิ่งที่คุณได้พูดและนึกถึงความรู้สึกที่เขามีต่อคุณ ถ้าคุณกังวลกับการบอกเขาหรือคุณอาจจะพูดไม่รู้เรื่อง นี่คือวิธีที่ดีเพื่อบอกรักเขา   การเขียนการ์ดเป็นประโยชน์มากถ้าคุณไม่รู้ว่าต้องพูดอะไร คุณสามารถเลือกการ์ดที่ตลกเพื่อทำให้ไม่เครียดและยังสามารถพูดเข้าประเด็นได้ คุณควรหาบทกวีหรือเพลงซึ่งเกี่ยวกับสิ่งที่คุณอยากพูดและเขียนด้วยลายมือของคุณ การบอกรักเขาต่อหน้าคือวิธีที่โรแมนติกมากที่สุดแต่ก็น่าเครียดด้วย การอธิบายความรู้สึกที่แท้จริงด้วยวัจนภาษาทำให้คุณรู้สึกอ่อนแอ แฟนของคุณอาจจะชอบคุณมากขึ้นเมื่อคุณแสดงให้เขาเห็นว่าตัวตนของคุณเป็นอย่างไรและคุณรู้สึกอย่างไร   ถ้าคุณต้องการใช้วิธีนี้ก็ควรฝึกฝนการพูดว่า “ฉันรักเธอ” ออกเสียงและซ้อมหน้ากระจก คุณยังสามารถอัดวิดีโอที่บอกเขาว่าคุณรู้สึกอย่างไร คุณยังสามารถบอกเขาทุกสิ่งที่คุณต้องการโดยไม่รู้สึกกังวลมากเกินไป ถ้าคุณพูดผิด คุณก็ยังสามารถอัดวิดีโอใหม่ได้ ความรักเป็นมากกว่าความรู้สึก ก่อนที่คุณจะบอกรักเขา การกระทำของคุณควรจะพูดสิ่งนั้นอยู่แล้ว    ทำบางอย่างที่ดี เช่น ทำอาหารจานโปรดให้เขาหรือเซอร์ไพรส์เขาด้วยตั๋วหนังเรื่องที่เขาอยากดู อยู่เคียงข้างเขาตลอดช่วงเวลาที่ดีและเลวร้าย ถึงแม้ว่าคุณสามารถให้กำลังใจเขาในช่วงเวลาที่ดีได้อย่างง่ายดายแต่คุณสามารถแสดงความรักของคุณเมื่อเขากำลังเผชิญช่วงเวลาที่เลวร้าย ไม่ว่าเขาจะมีวันที่แย่ๆ จากที่ทำงานหรือกำลังรับมือกับวิกฤติสุขภาพของครอบครัว คุณควรให้กำลังใจและแสดงให้เขาเห็นว่าคุณอยู่เคียงข้างเขาตลอดเวลา สนับสนุนความชอบและความฝันของเขา ตั้งแต่การเรียนปริญญาโทไปจนถึงความชอบปีนหน้าผา เป็นเชียร์ลีดเดอร์ของเขา ศึกษางานอดิเรกหรือเป้าหมายของเขาและนำข้อมูลเพิ่มเติมมาให้เขา เลือกเวลาที่เขาผ่อนคลาย ไม่เครียด และอารมณ์ดี คุณต้องอยู่ในที่ที่เป็นส่วนตัวที่คุณสามารถพูดคุยกันได้โดยไม่มีใครขัดจังหวะ คุณคงไม่อยากให้ใครเดินเข้ามาได้ยินคุณคุยกัน  หลีกเลี่ยงการสารภาพความรักหลังจากสถานการณ์ที่คุณได้ใกล้ชิดกันทางร่างกายหรือจิตใจ (เช่น ก่อนหรือหลังมีเพศสัมพันธ์) เพราะเขาอาจจะพูดว่าเขารักคุณเพราะสารอะดรีนาลีนที่หลั่งไหลหรืออยู่ในห้วงภวังค์ที่อ่อนไหว   อีกทั้งหลีกเลี่ยงการบอกรักเขาถ้าฝ่ายใดฝ่ายหนึ่งเมาหรือง่วงนอน เขาอาจจะจำไม่ได้ว่าคุณพูดอะไร ถ้าคุณพูดถึงแผนการในอนาคตสำหรับความสัมพันธ์หรือความรู้สึกที่คุณมีในตอนนี้ นี่ก็คือเวลาที่คุณควรบอกรักเขา ทำตัวตามธรรมชาติให้มากที่สุดและบอกว่าคุณรักเขา มองตาและพูดว่า “ฉันรักเธอ” คุณไม่จำเป็นต้องเล่นใหญ่หรือพูดอย่างอึดอัด แค่พูดออกจากใจ   คุณสามารถเลือกสถานการณ์ที่เหมาะสมในการบอกรักแต่อย่าคิดมากจนเกินไป ถ้าคุณอยู่ด้วยกันตามลำพังและมีช่วงเวลาที่ดีก็ควรบอกเขา รับฟังสัญชาตญาณของตัวเองเมื่อตัดสินใจที่จะพูดว่า “ฉันรักเธอ”   หลีกเลี่ยงการพูดว่า “เธอคือความรักของชีวิตฉัน” มันจะทำให้เกิดการเปรียบเทียบระหว่างคุณกับความสัมพันธ์ในอดีตของเขา เขาอาจจะรักคุณแต่อาจจะไม่คิดว่าคุณคือความรักของชีวิตเขาในตอนนี้ คุณอาจจะไม่ได้คำตอบที่คุณต้องการถ้าคุณพูดประโยคนั้น เมื่อคุณบอกรักเขาก็ควรบอกเขาว่าเขาไม่จำเป็นต้องพูดสิ่งนั้นกลับมาถ้าเขาไม่ได้รู้สึกแบบเดียวกัน คุณต้องไม่ทำให้เขารู้สึกถูกกดดันเมื่อคุณบอกรักเขา   คุณอาจจะพูดว่า “ฉันรักเธอ ฉันเข้าใจดีถ้าเธอยังไม่พร้อมที่จะพูดแบบเดียวกันหรือเธอไม่ได้รู้สึกแบบเดียวกัน ฉันแค่อยากให้เธอรู้ว่าฉันรู้สึกยังไง” จำไว้ว่าความรักเกิดขึ้นในช่วงเวลาที่แตกต่างกันของแต่ละคน ถึงแม้ว่าเขาไม่ได้บอกรักคุณกลับมาแต่มันไม่ได้แปลว่าเขาไม่อยากอยู่กับคุณ   การอดทนกับเขาคือวิธีที่ดีที่สุดเพื่อให้ความรักของเขาก่อตัวขึ้นถ้าเขายังไม่ได้รักคุณ ถ้าคนรักของคุณไม่ได้บอกว่า “ผมรักคุณเหมือนกัน” คุณสามารถใช้โอกาสนี้เพื่อถามเขาว่าความสัมพันธ์ของคุณเป็นอย่างไร
ดูว่าคุณรักเขาจริงๆหรือแค่หลง. ดูว่าเขารักคุณเหมือนกันหรือไม่. คิดดูว่าทำไมคุณถึงอยากพูดว่า “ฉันรักเธอ”. เตรียมตัวเตรียมใจเผื่อว่าเขาไม่พูดว่า “ผมรักคุณ” กลับมา. ดูว่าเขายอมรับความรักอย่างไร. เขียนจดหมายหรือการ์ดให้เขา. คุยกับเขาก่อน. แสดงให้เขาเห็นว่าคุณรักเขาด้วยการกระทำ. เลือกเวลาที่เหมาะสม. บอกรัก. ให้พื้นที่กับเขา.
https://www.wikihow.com/Tell-a-Man-You-Love-Him-Without-Scaring-Him-Off https://www.wikihow.com/Tell-a-Man-You-Love-Him-Without-Scaring-Him-Off https://www.wikihow.com/Tell-a-Man-You-Love-Him-Without-Scaring-Him-Off
Psyching Yourself Up Choosing Your Method Talking to Your Man